open-index/open-wikipedia-markdown huggingface dataset:
Добривое Видиќ

**Добривое Видиќ** (,  —  ) — припадник на младинското и комунистичкото движење. Учесник во НОВ на Македонија и Југославија.

## Животопис
Бил член на СКОЈ од 1938 година, а на КПЈ од 1939 година. Бил секретар на Покраинскиот комитет на СКОЈ за Македонија и член на Покраинскиот комитет на Комунистичката Партија во Македонија од 1940-1941. Во април 1940 година се формирал Покраински комитет на КПЈ за Македонија во состав: политички секретар: Методија Шаторов — Шарло, организационен секретар: Петар Ивановски, членови: Коце Стојановски, Добривое Видиќ и Орце Николов. Од летото 1941 година учествувал во НОВ на територијата на Војводина.

Во една белешка на бугарскиот амбасадор во Белград, Рајко Николов, од 4 јуни 1978 година, соопштува за говорот на Добривое Видиќ кој остро ги нападнал бугарските позиции со зборовите: „*Тој ни припишува територијални претензии не само кон Македонија туку и кон делови од Србија. Антибугарската пропаганда се засилува. Всушност се распалува бугарофобијата. Нас, Бугарите, нѐ претставуваат како олицетворение на злото. Се создава атмосфера во која луѓето овде се плашат да комуницираат со нас…“* 

## Наводи

Категорија:Погребани во Алејата на заслужните граѓани на Новите гробишта (Белград)
Црква „Св. Ѓорѓи“ - Доброшане

**Црква „Св. Ѓорѓи“ - Доброшане** може да се однесува на следниве две цркви во селото Доброшане:

* Црква „Св. Ѓорѓи“ - Доброшане (стара) — старата селска црква
* Црква „Св. Ѓорѓи“ - Доброшане (нова) — новата селска црква
Барбара Бјелецка

**Барбара Билечка** (родена на 1 јануари 1931 година, Хелм) ― полски функционалистички архитект и член на Архитектонскиот факултет на Технолошкиот универзитет во Гдањск. Таа го дизајнирала Базиликата „Пресвета Богородица Лихењска“, најголемата полска црква, шеста по големина по површина во светот. Изградена е помеѓу 1994 и 2004 година. Во мај 1985 година, таа се приклучила на Комисијата за урбанистичко планирање и архитектура при Полската академија на науките во Краков.

## Наводи

## Надворешни врски

* Во врска со Базиликата „Пресвета Богородица Лихењска
* Интервју со Барбара Бјелецка
* Фотографија на Барбара Бјелецка

Категорија:Живи луѓе
Категорија:Родени во 1931 година
Категорија:Луѓе од Хелм
Категорија:Полјакињи од 21 век
Категорија:Полјакињи од 20 век
Категорија:Полски женски академици
Категорија:Полски женски архитекти
Категорија:Академски кадар на Гдањскиот технолошки универзитет
Категорија:Никулци за европски архитекти
Црква „Св. Ѓорѓи“ - Доброшане (нова)

**Свети Ѓорѓи** — новата главна селска црква во кумановското село Доброшане, Македонија.

Црквата се наоѓа веднаш до старата црква.

## Местоположба

Црквата се наоѓа веднаш до регионалниот пат 1204 помеѓу Куманово и Свети Николе.

## Галерија


Податотека:Црква „Св. Ѓорѓи“ - Доброшане (нова) 2.jpg|Куполата
Податотека:Црква „Св. Ѓорѓи“ - Доброшане (нова) 3.jpg|Влезот
Податотека:Црква „Св. Ѓорѓи“ - Доброшане (нова) 4.jpg|Камбанаријата
Податотека:Црква „Св. Ѓорѓи“ - Доброшане (нова) 5.jpg|Страничен поглед
Податотека:Црква „Св. Ѓорѓи“ - Доброшане (нова) 6.jpg|Споредниот влез
Податотека:Црква „Св. Ѓорѓи“ - Доброшане (нова) 7.jpg|Апсидата
Податотека:Црква „Св. Ѓорѓи“ - Доброшане.jpg|Помошниот објект


## Поврзано
* Кумановско-осоговска епархија
* Кумановско-кратовско архијерејско намесништво
* Орашачка парохија

## Наводи

## Надворешни врски

Доброшане
Јарослав Фрагнер

**Јарослав Фрагнер** (25 декември 1898 година, во Прага – 3 јануари 1967 година, во Прага) ― чехословачки модернистички архитект. Фрагнер бил еден од истакнатите дизајнери на функционалистичка архитектура во Чехословачка. Тој бил член на авангардната група Девецил, а подоцна и на Сојузот на ликовни уметности „Манес“.

## Наводи

## Надворешни врски

* 

Категорија:Чешки архитекти
Категорија:Починати во 1967 година
Категорија:Родени во 1898 година
Категорија:Чехословачки архитекти
Категорија:Луѓе од Прага
Категорија:Починати во Прага
Категорија:Никулци за европски архитекти
Фенрир (месечина)

**Фенрир** () или **Сатурн XLI** (привремена ознака **S/2004 S 16**) — месечина на планетата Сатурн. Откриена е од Скот Шепард, Дејвид Џуит, Џен Клина и Брајан Марсден на 4 мај 2005&nbsp;г. од набљудувања направени помеѓу 13 декември 2004 и 5 март 2005&nbsp;г. Има привидна величина of 25, што ја прави една од најслабите по сјајност во Сончевиот Систем, и откриена е со најголемите телескопи на светот. Месечината е толку темна што не успеало да ја забележи дури ни вселенското летало „Касини“ кога кружело околу Сатурн (и таму не достигнува привидна величина поголема од 17). Наречена е по џиновскиот волк Фенрир од нордиската митологија, татко на Хати и Скол, син на Локи, кому е судено да ги раскине своите окови за Рагнарок.

Месечината има пречник од 4&nbsp;км и кружи околу Сонцето на просечно растојание од 22.454 Мм за период од 1.260 дена со наклон од 163° кон еклиптиката (143° кон Сатурновиот екватор) и занос од 0,136. Орбитата ѝ е повратна: кружи околу Сатурн во насока обратна од сопственото вртење, што укажува на тое дека оваа неправилна месечина била зафатена од Сатурн.

## Наводи

## Надворешни врски

* Знајните месечини на Сатурн  — Скот Шепард 
* MPEC 2005-J13: ''Дванаесет нови месечини на Сатурн'', 3 мај 2005 г. (откривање и првиччна ефемерида) 

Категорија:Сатурнови месечини
Категорија:Нордиска група
Категорија:Неправилни месечини
Категорија:Откритија на Скот Шепард
Категорија:Астрономски тела откриени во 2005 година
Категорија:Месечини со повратна орбита
S/2006 S 1

**S/2006 S 1** — месечина на Сатурн. Откриена е од Скот Шепард, Дејвид Џуит, Џен Клина и Брајан Марсден на 26 јуни 2006&nbsp;г. од набљудувања направени помеѓу 4 јануари и 30 април 2006&nbsp;г.
S/2006 S 1 има пречник од 6&nbsp;км и кружи околу Сатурн на просечно растојание од 18,65 Гм за време од 951,1 дена. Има наклон од 154,6° кон еклиптиката (178,9° кон Сатурновиот екватор) во повратна насока, со занос од 0,0814.

Месечината се сметала за изгубена во 2006&nbsp;г. бидејќи астрономите не можеле да ја видат. Во октомври 2019&nbsp;г. е објавено нејзиното повторно забележување.

## Наводи

## Надворешни врски
* Орбити на Сатурновите месечини 
* MPEC 2006-M45: ''Осум нови месечини на сатурн'', 26 јуни 2006 г. (откривање и ефемерида) 
* MPEC 2019-W125 : S/2006 S 1 (повраток) 

Категорија:Сатурнови месечини
Категорија:Нордиска група
Категорија:Неправилни месечини
Категорија:Откритија на Скот Шепард
Категорија:Астрономски тела откриени во 2005 година
Категорија:Месечини со повратна орбита
Вештерката од Блер

**Вештерката од Блер** (, буквално: *Проект „Вештерката од Блер“*) — американски нискобуџетен филм на ужасите од 1999 г. во режија на Даниел Мирик и Едуардо Санчес по сценарио напишано од нив. Приказната ги следи тројцата студенти по филм што се губат и исчезнуваат без трага во шумите во Мериленд додека го снимаат нивниот курсен проект за месната легенда, вештерката од Блер. Филмот е снимен со љубителски камери во вид документарец, наводно составен од материјали снимени од исчезнати студенти.

## Содржина
Во октомври 1994 г., студентите Хедер Донаху, Мајкл Вилијамс и Џошуа Леонард решаваат да направат документарец за легендарната вештерка од Блер. Тие патуваат во Буркитсвил, Мериленд (поранешен Блер) и разговараат со мештаните за легендата. Мештаните им кажуваат за Растин Пар, отшелник што живеел во шумата и грабнал осум деца во 1940-тите. Ги носел децата во својот подрум во парови и додека едното дете стоело во аголот, го убивал другото. Откако бил донесен во полиција, Пар почнал да тврди дека духот на Ели Кедвард, жена погубена поради вештерство во XVIII век, го натерала да ги изврши убиствата. Студентите потоа ја интервјуираат Мери Браун, за која сите мислат дека е луда. Таа тврди дека лично ја запознала вештерката од Блер, опишувајќи ја како влакнеста получовечка и полуживотна ѕверка.

На вториот ден, студентите ги истражуваат шумите во Северен Буркитсвил за сѐ друго поврзано со легендата. По пат тие среќаваат двајца рибари, кои ги предупредуваат дека шумата е проколната и дека во 1888 г. исчезнала младата девојка по име Робин Вивер, а кога се вратила три дена подоцна, таа рекла дека видела „старица, чии стапала не ја допирале земјата“. Студентите потоа пешачат до Кофин Рок, каде што пет мажи биле ритуално убиени во XIX век, но нивните тела подоцна исчезнале.

Не можејќи да го пронајдат патот на шумската карта, Мајк ја фрла во реката без знаење на неговите пријатели, предизвикувајќи Хедер и Џошуа насилно да го нападнат подоцна кога ќе сфатат дека се изгубени. Залудно се обидуваат да ја најдат колата што ја оставиле некаде во шумата, како и излезот. Навечер слушаат разни морничави и вознемирувачки звуци што не знаат од каде доаѓаат. Иако се гладни и уморни, Хедер не мисли да ја напушти опремата. Неколку дена подоцна, Џош таинствено исчезнува, по што Хедер и Мајк сфаќаат дека има нешто натприродно и дека нема живи да излезат од шумата. Следниот ден, Хедер наоѓа крвав сноп од гранки врзан со парче од кошулата на Џош. Мајк и Хедер тргнуваат во потрага по Џош. Во текот на ноќта, тие откриваат морничава куќа сред шума. Влегуваат да го бараат Џош внатре со вклучена камера, каде што се таинствено убиени.

## Наводи

## Надворешни врски

* 

Категорија:Филмови
Категорија:Филмови од 1999 година
Категорија:Хорор филмови
Категорија:Американски филмови
Категорија:Филмови на англиски јазик
Скијачки центар „Маврово“

мини|250п|Двоседата жичница во 2016&nbsp;год.
**Скијачки центар „Маврово“**, офиц. **Скијачки центар „Заре Лазарески“** — скијачки центар покрај селото Маврово, Гостиварско. Идеен основач на овој скијачки центар е Заре Лазарески, и поради тоа скијачкиот центар го носи неговото име.

Вкупно има изградено 3 жичници и 11 влечници (ски-лифтови), од кои првата жичница е изграден уште во 1964 година. Вкупната должина на патеки изнесува 15,5 км. Патеките за скијање се наоѓаат на надморска височина од 1.255 па сѐ до 1.878&nbsp;м.н.в. Влечниците и жичниците имаат вупен капацитет од 11.100 лица на час. Скијачкиот центар се наоѓа на 28 км возење по магистрален пат од градот Гостивар.

## Жичници

## Влечници

;Белешки

## Патеки
Вкупната должина на тешки (црни) патеки за алпско скијање е 5 км, среднотешки (црвени) патеки се со вкупна должина 6,5 км и лесни (сини) патеки има вкупно 4 км.

Исто така, во овој скијачки центар е и познатата патека за нордиско скијање „Мирна Долина“ на истоименото место. На оваа патека се организира меѓународниот натпревар во нордиско скијање „Мавровски меморијал“, посветен на 52-те загинати лица во лавината која ги има затрупано објектите за сместување на луѓето кои работеле на изградбата на хидросистемот „Маврово“.

Скоро половина од патеките за алпско скијање имаат систем за вештачко оснежување.

## Надворешни врски

* Портал на скијачкиот центар „Маврово“
* Подробна карта на скијачкиот центар
* Ski resort Zare Lazareski

Маврово
Категорија:Маврово
Црква „Св. Ѓорѓи“ - Доброшане (стара)

**Свети Ѓорѓи** — старата главна селска црква во кумановското село Доброшане, Македонија.

Црквата се наоѓа во лоша состојба, сместена веднаш до новоизградената црква.

## Местоположба

Црквата се наоѓа веднаш до регионалниот пат 1204 помеѓу Куманово и Свети Николе.

## Историја

Во Доброшане најпрвин постоело старо муслиманско теќе, во кое имало два гроба: еден муслимански и еден христијански. Подоцна, теќето почнало да се користи како црквичка „Св. Ѓорѓи“.

## Галерија


Податотека:Црква „Св. Ѓорѓи“ - Доброшане (стара) 2.jpg|Поглед на црквата
Податотека:Црква „Св. Ѓорѓи“ - Доброшане (стара) 3.jpg|Страничен поглед
Податотека:Црква „Св. Ѓорѓи“ - Доброшане (стара) 4.jpg|Влезот


## Поврзано
* Кумановско-осоговска епархија
* Кумановско-кратовско архијерејско намесништво
* Клечовска парохија

## Наводи

## Надворешни врски

Доброшане
Средновековни споменици во Косово

**Средновековни споменици во Косово** (; Српски: *Средњовековни споменици на Косову*) — место на светско наследство кое се состои од четири српски православни христијански цркви и манастири кои го претставуваат спојот на источната православна византиска и западната романска црковна архитектура за да го формираат палеолошкиот ренесансен стил. Изградбата е основана од членовите на династијата Немањиќ, најважната династија на Србија во средниот век. Локациите се наоѓаат во Косово.

Во 2004 година, УНЕСКО го призна Дечанскиот манастир за неговата извонредна универзална вредност. Две години подоцна, местото на наследството било проширено како сериска номинација, за да вклучи уште три верски споменици: Патријаршијата во Пеќскиот манастир, Пресвета Богородица од Љевиш и манастирот Грачаница.

Во 2006 година имотот бил впишан на листата на светско наследство во опасност поради тешкотиите во неговото управување и конзервација кои произлегуваат од политичката нестабилност во регионот.

## Контроверзност на УНЕСКО
Во тек е полемика околу кандидатурата на Косово да се приклучи на УНЕСКО, што би резултирало со тоа локалитетите да бидат наведени како дел од Косово, а не како дел од Србија. Овие споменици биле нападнати, особено за време на етничкото насилство во 2004 година, за време на владеењето на УНМИК на Косово, кога Богородица од Љевиш била тешко оштетена. Во октомври 2015 година Косово било препорачано за членство од страна на Извршниот одбор на УНЕСКО. Понудата за членство била изгласана на Генералната конференција на УНЕСКО во ноември 2015 година.

УНЕСКО не го прифатил Косово како членка, предлогот не успеал да добие двотретинско мнозинство на Генералната конференција на организацијата во Париз на 9 ноември 2015 година. Една од основните причини за ваквото отфрлање на албанското барање се немирите во 2004 година на Косово, кога 35 православни цркви биле осквернавени, оштетени или уништени, вклучувајќи ја и Пресвета Богородица од Љевиш која е Светско наследство. Црквата е подложна на постојан грабеж - дури и од нејзиниот градежен материјал, конкретно вредно олово постојано е крадено од покривот.

## Галерија

Податотека:Visoki_Dečani,_exterior_view_(Julian_Nyča).jpg|алт=Visoki Dečani| Високи Дечани
Податотека:Pecka_apside.jpg|алт=Patriarchal Monastery of Peć| Патриаршиски манастир во Пеќ
Податотека:Iglesia_de_Nuestra_Señora_de_Ljevis,_Prizren,_Kosovo,_2014-04-16,_DD_05.JPG|алт=Our Lady of Ljeviš| Пресвета Богородица од Љевиш
Податотека:Gračanica Monastery, 2010.jpg|алт=Gračanica| Грачаница


## Поврзано

* Уништување на српското наследство на Косово

## Наводи

## Надворешни врски

* Средновековни споменици во Косово на официјалната локација на УНЕСКО
* Средновековни споменици во Косово, Национална туристичка организација на Србија
* Средновековни споменици во Косово , „Учи го светот“

Категорија:Србија во средниот век
Категорија:Историја на Косово
Нусрет Ѓокче

мини|295x295пкс|Солт Беј во 2018 г.
**Нусрет Ѓокче** (; р. 9 август 1983 г.), попознат по прекарот **Salt Bae** (се чита: *Солт Беј*, salt — „сол“; и bae — „душо, бебе“) — турски месар, готвач и угостител, кој стекнал слава на семрежјето во јануари 2017 г. поради неговиот исклучителен начин на подготовка и зачинување месо, што довело до создавање на семрежен мем. Тој е основач на Nusr-Et, низа раскошни установи за бифтеци. Од 2021 г., Nusr-Et има претпријатија во Турција, Грција, САД, Обединетото Кралство, Обединетите Арапски Емирати, Катар и Саудиска Арабија. Името на ланецот ресторани е изведено од неговото име и „Et“, што во превод значи „месо“ на турски.

## Ран живот
Нусрет Ѓокче е роден во Пашала, село во областа Шенкаја во покраината Ерзурум, во курдско семејство. Неговиот татко, Фаик, бил рудар. Финансиите на семејството го принудиле да го напушти училиштето во шесто одделение (на возраст од 11–12 години) за да работи како чирак на месар во областа Кадиќој во Истанбул.

## Наводи

## Надворешни врски

* 
* It’s All About the Elbow

__СОСОДРЖИНА__
__ИНДЕКС__

Категорија:Родени во 1983 година
Категорија:Живи луѓе
Категорија:Угостителство
Удри го ѓаволот (филм)

**„Удри го ѓаволот“** (англиски: *Beat the Devil*) — филм на режисерот Џон Хјустон (John Huston) од 1953 година. Хјустон е автор и на сценариото, заедно со Труман Капoти (Truman Capote). Главните улоги ги играат: Хамфри Богарт (Humphrey Bogart), Џенифер Џоунс (Jennifer Jones), Џина Лолобриџида (Gina Lollobrigida), Роберт Морли (Robert Morley) и Питер Лори (Peter Lorre).

## Содржина
Били и неговата жена се заглавени во едно пристаниште на Средоземното Море, затоа што се расипал бродот. Бродот треба да ги однесе во Африка за да ги проверат вестите за богатите наоѓалишта на уран. Меѓу патниците се наоѓаат и четворица деловни соработници на били, предводени од Питерсон. Додека чекаат да го поправат бродот, некои неочекувани настани внесуваат нервоза меѓу нив, а кога се случува убиство, сите почнуваат да се сомневаат во секого...

## Наводи

Категорија:Филмови од 1953 година
Категорија:Американски филмови
Категорија:Црно-бели филмови
Категорија:Авантуристички филмови
Категорија:Филмски комедии
Категорија:Филмови на Џон Хјустон
Категорија:Филмови со Хемфри Богарт
Категорија:Филмови со Роберт Морли
Категорија:Филмови со Џенифер Џоунс
Категорија:Филмови со Џина Лолобриџида
Категорија:Филмови со Питер Лори
Македонија може (телевизиска серија)

**Македонија може** — македонска телевизиска серија од 1991 година во режија на Коле Ангеловски.

## Улоги

## Надворешни врски
* 

Категорија:Македонски телевизиски серии
Категорија:Филмови со Виолета Шапковска
Благоја Ивчески

**Благоја Ивчески** (р.  година во , Прилепско) — македонски театарски, филмски и телевизиски глумец и режисер. Во 1960 година се вработил во Народниот театар „Војдан Чернодрински“ во Прилеп, каде останал до неговото пензионирање во 2002 година. Во период од 1980 до 1986 година, Ивчески бил директор на истиот театар.

## Филмографија

## Награди
* Награда за улогата на ликот Благо во претставата „*Балада на орканата*“ на МТФ „Војдан Чернодрински“ во Прилеп (1968)
* Награда за улогата на ликот Виктор Франц во претставата „*Цена*“ од Артур Милер на МТФ „Војдан Чернодрински“ во Прилеп (1972)
* Награда „3 ноември“ на Општина Прилеп (1997)
* Награда за животно дело „Војдан Чернодрински“ (2008)

## Надворешни врски
* 

Категорија:Родени во 1938 година
Категорија:Македонски глумци
Категорија:Македонски режисери
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Изоноја (месечина)

**Изоноја** {од }, наречена и ***' — [[повратно движење|повратна]] [[неправилна месечина]] на [[Јупитер]]. Откриена е во 2000&nbsp;г. од екипа астрономи од Хавајскиот универзитет предводена од [[Скот Шепард]], и ја добила привремената ознака ***'.

Има пречник од 4&nbsp;км и кружи околу Јупитер на просечно растојание од 23.833.000&nbsp;км за 688,61 дена. Има наклон од 166° кон еклиптиката (169° кон Јупитеровиот екватор), повратна насока на движење и занос од 0,166.

Именувана е во октомври 2002&nbsp;г. по Изоноја, една од Данаидите од старогрчката митологија и љубовница на Зевс (Јупитер).

Изоноја ѝ припаѓа на Кармината група, сочинета од неправилни повратни месечини кои кружат околу Јупитер на растојанија од 23 до 24 Гм и наклон од околу 165°.

## Наводи

Категорија:Јупитерови месечини
Категорија:Кармина група
Категорија:Неправилни месечини
Категорија:Откритија на Скот Шепард
Категорија:Откритија на Дејвид Џуит
Категорија:Астрономски тела откриени во 2000 година
Категорија:Месечини со повратна орбита
Филофросина (месечина)

**Филофросина** (од ) или **Јупитер LVIII** (привремена ознака: ****) — месечина на Јупитер. Откриена е во 2003&nbsp;г. од екипа астрономи од Хавајскиот универзитет под водство на Скот Шепард,
но потоа изгубена. Повторно е забележана во 2017&nbsp;г. и истата година добила трајна ознака.

## Особености
Месечината има пречник од 2&nbsp;км и кружи околу Јупитер на просечно растојание од 22.721.000&nbsp;км за 699,676 дена. Има наклон од 142° кон еклиптиката (142° кон Јупитеровиот екватор), повратна насока на движење и занос од 0,0932.

Ѝ припаѓа на Пасифаината група сочинета од повратни неправилни месечини кои кружат околу Јупитер на растојание од 22,8 до 24.1 Гм со наклон од 150-155°.

## Именување
Месечината е именувана во 2019&nbsp;г. во чест на Филофросина (*Φιλοφροσύνη*), старогрчки дух на гостопримливоста, љубезноста и добротата, ќерка на Хефест и Аглаја и внука на Зевс. Избрано е на конкурс одржан на Твитер од американски средношколци кои истовремено зеле учество во именувањето на месечината Ефимија.

## Наводи

Категорија:Јупитерови месечини
Категорија:Пасифаина група
Категорија:Неправилни месечини
Категорија:Откритија на Скот Шепард
Категорија:Астрономски тела откриени во 2003 година
Категорија:Месечини со повратна орбита
Оптичка сила

**Оптичка сила** ― феномен во кој зраците на светлината можат да се привлечат и да се одвратат едни со други. Силата дејствува долж оската која е нормална на светлосните зраци. Поради ова, напоредни греди може да се поттикнат да се спојуваат или да се разминуваат. Оптичката сила работи на микроскопски размери и во моментов не може да се открие во поголеми размери. Откриен е од група истражувачи од Јеил предводени од електроинженерот Хонг Танг.

## Поврзано

* Оптичко кревање

## Наводи

Категорија:Воздухопловно-вселенска техника
Категорија:Погон на вселенски летала
Категорија:Сила
Категорија:Никулци за физика
Скрум (развој на софтвер)

**Scrum** ― агилна рамка за групна соработка која вообичаено е користена во развој на програмска опрема и во други индустрии.

Scrum пропишува групите да ја разделат работата на цели кои треба да бидат завршени во временски рамки, наречени „спринтови“. Секој спринт не е подолг од еден месец и обично трае две недели. Екипата на Скрум го проценува напредокот во временски рамки, stand-up состаноци до 15 минути, наречени дневни скрумови. На крајот од спринтот, екипата одржува два дополнителни состаноци: еден преглед на спринт за да ја демонстрира работата за засегнатите страни и да побара повратна информација, и една внатрешна ретроспектива на спринт. Лицето задолжено за екипата на Скрум обично се нарекува „скрум мајстор“.

Пристапот на Скрум за развој на производи вклучува доведување на авторитетот за одлучување на оперативно ниво. За разлика од секвенцијалниот пристап кон развојот на производот, scrum е итеративна и инкрементална рамка за развој на производот. Скрум овозможува постојана повратна информација и флексибилност, барајќи од екипите да се самоорганизираат со поттикнување физичка колокација или блиска онлајн соработка и наложување честа комуникација меѓу сите членови на тимот. Флексибилниот и полунепланиран пристап на скрум делумно се заснова на поимот нестабилност на барањата, дека засегнатите страни ќе ги менуваат нивните барања како што се развива проектот.
мини| Скрум агил настани, базирани на ''Водичот за Scrum 2020''

## Наводи

## Дополнителна литература

* 
* Verheyen, Gunther (2013). *Scrum – A Pocket Guide (A Smart Travel Companion)* .
* 
*
* 
* 
* 

## Надворешни врски

* Agile Alliance's Scrum library 
* A scrum process description by the Eclipse process framework (EPF) project

Категорија:Разработка на програмска опрема
Категорија:Разработка на агилна програмска опрема
Категорија:Управување со проектна програмска опрема
Категорија:Филозофии за разработка на програмска опрема
Чудовиште (физика)

**Чудовиште**, во квантната физика, е распоред на материја што има максимално нарушување. Состојбата со висока ентропија на чудовиштата е теоретизирана како одговорна за високата ентропија на црните дупки; иако веројатноста за која било дадена ѕвезда да влезе во состојба на „чудовиште„ додека колабира, е мала, квантната механика ги зема предвид сите можни исходи, така што ентропијата на „чудовиштето„ мора да се земе предвид при пресметувањето на ентропијата на црната дупка.

## Наводи

* 
Категорија:Ентропија
Категорија:Никулци за физика
Микроскопска теорија

**Микроскопска теорија** ― теорија која содржи објаснување на атомско или потатомско ниво за разлика од повисоко ниво или класична макроскопска или „феноменолошка теорија“, на пр. во суперспроводливост, Барден-Куфер-Шриферовата теорија е микроскопска теорија.

## Наводи

Категорија:Атомска, молекуларна и оптичка физика
Категорија:Никулци за атомска, молекуларна и оптичка физика
Пиезоелектричен коефициент

**Пиезоелектричниот коефициент** или **пиезоелектричниот модул,**  вообичаено е запишувано како **''d'' <sub>33</sub>**, ја дефинира промената на волуменот кога пиезоелектричниот материјал е подложен на електрично поле, или поларизација при примена на напрегање. Општо земено, пиезоелектрицитетот се опишува со тензор со коефициенти d_{ij}.

## Поврзано
* Пиезоелектричен ефект
* Список на пиезоелектрични материјали

## Надворешни врски

* Табела на својства за олово цирконат титанат
* Пиезоелектрична терминологија
* Пиезоелектрична константа (или коефициент); едноставно објаснување
Категорија:Електрични појави
Категорија:Никулци за електрицитет
Радиофизика

**Радиофизика** ― гранка на физиката насочена на теоретско и опитно проучување на одредени видови зрачења, нивната емисија, ширење и интеракција со материјата.

Поимот е користен во следните главни значења:

* проучување на радио брановите (изворната област на истражување)
* проучување на зрачењето кое е користено во радиологијата
* проучување на други опсези на спектарот на електромагнетното зрачење во некои специфични примени

Меѓу главните примени на радиофизиката се радио- комуникации, радиолокација, Радиоастрономија и радиологија.

## Гранки

* Класичната радиофизика се занимава со комуникација и забележување на радиобранови
* Квантна радиофизика (физика на ласери и масери ; Николај Басов бил основач на квантната радиофизика во Советскиот Сојуз)
* Статистичка радиофизика

## Наводи

Категорија:Радиотехника
Категорија:Зрачење
Категорија:Никулци за физика
Емисија на електрони

Во физиката, **емисијата на електрони** е исфрлање на електрон од површината на материјата, или, во бета-распад (β-распад), каде што бета-честичка (брз енергетски електрон или позитрон) се исфрла од атомското јадро преобразувајќи го изворниот нуклид во изобар.

## Радиоактивен распад

* Во бета-распадот (β-распадот), радиоактивното распаѓање резултира со бета-честичка (брз енергетски електрон или позитрон во β-распаѓање) да се испушти од јадрото

## Површинска емисија

* Термоелектронска емисија, ослободување на електрони од електрода врз основа на нејзината температура
** Шоткиева емисија, поради:
*** Шоткиев ефект или засилена термионска емисија од поле
* Емисија на поле на електрони, емисија на електрони индуцирана од електростатско поле

### Уреди

* Електронски пиштол или емитер на електрони, е електрична компонента во некои вакуумски цевки што користи површинска емисија

## Други

* Егзоелектронска емисија, слаба емисија на електрони, која се појавува само од претходно третирани објекти
* Фотоелектричен ефект, емисија на електрони кога електромагнетното зрачење, како што е светлината, удира во материјал

## Поврзано

* Позитронска емисија (на позитрон или „антиелектрон“) е еден аспект на β+ распадот
* Возбудување на електрони, пренос на електрон во повисока атомска орбитала

## Наводи

Категорија:Физички појави
Категорија:Никулци за физика
Виброскоп

мини|Механички виброскоп.
**Виброскоп** (  'вибрира' + scope '' ) ― инструмент наменет за набљудување и следење (а понекогаш и снимање) на вибрации.

На пример, примитивниот механички виброскоп се состои од вибрирачки предмет со шилест крај кој остава бранова трага на зачадена површина на цилиндар кој врти.

Виброскопите се користни за проучување на својствата на супстанциите. На пример, модулот на вртење на полимерите и Јунговиот модул може да бидат одредени со вибрирање на полимерите и мерење на нивната честота на вибрации под одредени надворешни сили. Сличен е и пристапот за одредување на линеарната густина на предметите во облик на конец, како што се влакна, филаменти и предиво.

Виброскопите се користни и за проучување на звукот во различни области на устата за време на говор.

## Наводи

Категорија:Мерни инструменти
Категорија:Колебање
Категорија:Никулци за физика
Мултиверзум

**Мултиверзумот** ― хипотетички збир на универзуми.  Се претпоставува дека овие универзуми содржат сè што постои: целината на просторот, времето, материјата, енергијата, информациите и физичките закони и константите кои ги опишуваат. Различните универзуми во мултиверзумот се нарекуваат „напоредни универзуми“. Една претпоставка е дека мултиверзумот е „крпеница од посебни универзуми, сите врзани со исти закони на физиката“.

Овој концепт бил разговаран низ историјата, вклучувајќи ја и грчката филозофија. Таа еволуирала со текот на времето и нашла примена во различни области, како што се космологијата, физиката и филозофијата. Некои физичари тврдат дека мултиверзумот е филозофски поим наместо научна хипотеза, бидејќи не може емпириски да се потврди. Иако некои научници ги анализирале податоците во потрага по докази за други универзуми, не биле пронајдени статистички значајни докази.

Макс Тегмарк и Брајан Грин предложиле различни шеми за класификација за мултиуниверзумот. Класификацијата на четири нивоа на Тегмарк се состои од Ниво I: Продолжување на нашиот универзум, Ниво II: Универзуми со различни физички константи, Ниво III: Толкување на многу светови на квантната механика и Ниво IV: Краен збир. Некои концепти на мултиверзум вклучуваат модели на двојни светови, циклични теории, М-теорија и космологија на црните дупки.

Антропското начело предложува дека постоењето на мноштво универзуми, секој со различни физички закони, може да ги објасни идеалните услови за живот во нашиот сопствен универзум. Се појавуваат дебати околу Окамовиот брич и едноставноста на мултиверзумот наспроти единствениот универзум, при што поддржувачите како Макс Тегмарк тврдат дека мултиверзумот е поедноставен и поелегантен. Толкувањето на многу светови на квантната механика и модалниот реализам, верувањето дека сите можни светови постојат и се стварни како и нашиот свет, се исто така предмет на дебата во контекст на антропското начело.

## Наводи
**Забелешки**

## Дополнителна литература

* 
* 
* 
* Andrei Linde, The Self-Reproducing Inflationary Universe, Scientific American, November 1994 – Touches on multiverse concepts at the end of the article

## Надворешни врски

* Interview with Tufts cosmologist Alex Vilenkin on his book, "Many Worlds in One: The Search for Other Universes" on the podcast and public radio interview program ThoughtCast. .
* Multiverse – an episode of the series In Our Time with Melvyn Bragg, on BBC Radio 4.
* Why There Might be Many More Universes Besides Our Own, by Phillip Ball, 21 март 2016, bbc.com.

Категорија:Хипотетички астрономски тела
Категорија:Астрономски претпоставки
Категорија:Квантна механика
Категорија:Теми во научната фантастика
Категорија:Физичка космологија
Категорија:Мултиверзум
Терадинамика

**Терадинамиката** се занимава со проучување на силите и движењето за време на копненото, (особено со користење на нозе), на земја што може да се разлие како песок и почва.  Поимот „терадинамика“ е користен во аналогија на аеродинамиката за летање во воздух и хидродинамиката за пливање во вода. Терадинамиката е користена „за да се предвиди движењето на робот со мали нозе на зрнести површини“.

## Наводи


Категорија:Копнено движење
Категорија:Роботско движење
Категорија:Никулци за физика
Категорија:Никулци за роботика
Речиси крајно црна дупка

Во теориската физика, **речиси крајно црна дупка** е црна дупка чија маса е блиску до минималната можна што може да биде компатибилна со дадените набои и аголен моментум. Пресметките на својствата на речиси крајните црни дупки обично се вршат со помош на теоријата на пертурбации околу крајната црна дупка, а параметарот на проширување е нарекуван **некрајност**.

Во суперсиметричните теории, речиси крајните црни дупки се често мали пертурбации на суперсиметричните црни дупки. Ваквите црни дупки имаат многу мала Хокингова температура и последователно испуштаат мала количина Хокингово зрачење. Нивната ентропија често може да биде пресметана во теоријата на струни, слично како во случајот со крајните црни дупки, барем до првиот ред во некрајноста.

Категорија:Црни дупки
Изотопи во медицината

**Медицински изотоп** ― изотоп што е користен во медицината.

Првите примени на изотопи во медицината биле во радиофармацевтските препарати, и ова сè уште е најчеста примена. Меѓутоа, во поново време, се користени и разделни стабилни изотопи.

Примери на нерадиоактивни медицински изотопи се:

* Деутериум во деутерирани лекови
* Јаглерод-13 е користен во функцијата на црниот дроб и метаболичките тестови

## Примена на радиоактивни изотопи
Радиоактивните изотопи исто така, се користени во медицината за лекување и дијагностички скенирања. Најчестиот изотоп што е користен при дијагностички скенирања е Tc-99m (Technetium-99m), кој е користен во приближно 85% од сите дијагностички скенирања за јадрена медицина ширум светот. Користен е за дијагнози кои вклучуваат голем опсег на делови од телото и болести како што се рак и невролошки проблеми. Друг добро познат радиоактивен изотоп што е користен во медицината е I-131 (Јод-131), кој е користен како радиоактивна ознака за некои радиофармацевтски терапии или третман на некои видови на рак на штитна жлезда.

## Наводи

## Надворешни врски

* Симулатор за производство на радионуклиди – IAEA

Категорија:Хемикалии во медицината
Категорија:Медицинска радиохемија
Категорија:Медицински изотопи
Категорија:Никулци за медицински третмани
Категорија:Никулци за атомска и јадрена физика
Категорија:Никулци за изотопи
Точка на магнетно огледало

лево|мини| Дијаграм на точка на магнетно огледало.
мини| Настан од земски блесок на гама-зраци (ЗБГЗ) со поврзани електронски/позитронски зраци кои беа откриени од вселенскиот телескоп Фермиеви гама-зраци, како и неговото отскокнување од точката на магнетното огледало.
Во астрофизиката, **точката на магнетно огледало** ― точка каде што движењето на наелектризирана честичка заробена во магнетно поле (како што е (приближно) двополското поле на Земјата) ја менува својата насока. Поточно, тоа е точката каде што проекцијата на векторот на брзината на честичката во насока на векторот на полето е еднаква на нула.

Секогаш кога наелектризираните честички од Сонцето ќе удрат во магнетосферата на Земјата, се забележува дека магнетното поле на Земјата ја менува насоката.

Бидејќи силите што го генерираат нашето магнетно поле постојано се менуваат, доведува до тоа да самото поле е исто така во продолжен флукс и да неговата сила се зголемува и опаѓа со текот на времето. Ова предизвикува местата на магнетните северни и јужни полови на Земјата постепено да се менуваат, па дури и целосно да се превртува нивната местоположба на скоро секои 300.000 години.

## Поврзано

* Магнетно огледало
* L-школка
* Двополен модел на магнетното поле на Земјата
* Список на вештачки појаси на зрачење

## Наводи

Категорија:Астрофизика
Категорија:Никулци за астрофизика
Хабл-Рејнолдсов закон

**Хабл-Рејнолдсов закон** ― физички закон кој ја објаснува осветленоста на површината на елиптичните галаксии како

: I(R) = \frac{I_0}{(1+R/R_H)^2}

Каде I(R) е осветленоста на површината за даден радиус R, I_0 е средишната осветленост, и R_H е радиусот во кој осветленоста на површината е намалена за фактор 1/4. Овој закон е асимптотички сличен со Де Вокулеровиот закон кој е посебен случај на Серсичкиот профил за елиптични галаксии. 

Законот е именуван по астрономите Едвин Хабл и Џон Хенри Рејнолдс. За прв пат бил формулиран од Рејнолдс во 1913 година од неговите набљудувања на галаксиите (тогаш сè уште познати како маглини). Подоцна, истиот бил повторно изведен од Хабл во 1930 година. конкретно при набљудување на елиптични галаксии.

## Наводи

Категорија:Астрофизика
Категорија:Астрономски равенки
Категорија:Никулци за астрофизика
Гасен термометар

мини|500x500пкс| Две варијанти на гасен термометар.
**Гасен термометар** ― термометар кој ја мери температурата со промена на волуменот или притисокот на гасот.

## Волуменски термометар
Овој термометар функционира според Шарловиот закон  односно, кога температурата на гасот се зголемува, се зголемува и волуменот.

Со употреба на Шарловиот закон, температурата може да биде измерена со познавање на волуменот на гасот на одредена температура со помош на формулата напишана подолу. Овој термометар работи на истото начело како живините термометри.

: V \propto T\,

: \frac{V}{T}=k

V е волумен,

T е термодинамичка температура ,

k е константа за системот.

k не е фиксна константа низ сите системи и затоа треба да се најде експериментално за даден систем со познати температурни вредности.

## Термометар за притисок и апсолутна нула
[лево|мини|180x180пкс| Графикон на [притисок во однос на температурата за три различни примероци на гас кои екстраполираат на апсолутна нула.]]
Гасниот термометар со постојан волумен има особено значајна улога во објаснувањето на тоа како апсолутната нула можела да биде откриена долго пред појавата на криогениката .Според графикот на притисок во однос на температурата, направен блиску до стандардните услови (нешто над апсолутната нула) за три различни примероци од кој било идеален гас *(a, b, c)* , се забележува дека  до степен до кој гасот е идеален, притисокот зависи линеарно од температурата, а екстраполацијата на нулти притисок се јавува при апсолутна нула.  Од графикот лесно се забележува дека податоците можат лесно да бидат собрани со три различни количини на ист гас, што го прави овој опит лесен за изведба и во 18 век.

## Поврзано

* Термодинамички инструменти
* Бојл-Мариотов закон
* Комбиниран закон за гас
* Геј-Лисаков закон
* Авогадров закон 
* Закон за идеален гас

## Наводи

Категорија:Гасови
Категорија:Топломери
Категорија:Никулци за статистичка механика
Категорија:Никулци за термодинамика
Жолиева вага

десно|мини|Жолиева вага од 1913 година.
**Жолиева вага** ― инструмент за одредување на специфична тежина. Измислен од страна на германскиот физичар Филип фон Жоли во 1864 година, инструментот се состои од пружина прицврстена на врвот на подвижна рака. На долниот крај на пружината се наоѓаат две мали тави, една под друга. Долната тава се држи потопена до истата длабочина во вода, додека другата виси во воздух. На исправениот сталак зад пружината има огледало на кое е врежана или напишана скала од еднакви делови. Специфичната тежина на објектот, обично цврст, се одредува со забележување колку пружината се издолжува кога предметот лежи во горната тава во воздух (w), а потоа кога предметот ќе се премести во долната тава и ќе се потопи во вода (w'). Специфичната тежина е \frac{w}{(w - w')}.

## Поврзано

* Ефективна маса (систем на пружина и маса)

## Наводи

## Дополнителна литература

* 

Категорија:Инструменти за тежина
Категорија:Никулци за физика
Орбитирачко тело

Во астродинамика, **орбитирачко тело** ― секое физичко тело што орбитира околу помасивно, наречено главно тело. Телото што орбитира правилно се нарекува **секундарно тело** ( m_2 ), што е помалку масивно од примарното тело ( m_1 ).

Така, m_2  или m_1 > m_2.

Според стандардните претпоставки во астродинамиката, барицентарот на двете тела е фокус на двете орбити.

Телото што орбитира може да биде вселенско летало (т.е. вештачки сателит) или природен сателит, како што е планета, џуџеста планета, месечина, месечина, астероид или комета.

Систем од две тела кои орбитираат е моделиран со Проблемот на две тела, а систем од три тела кои орбитираат е моделиран со Проблемот на три тела. Овие проблеми може да се генерализираат со Проблем на N-тела. Иако постојат неколку аналитички решенија за проблемот со n-тела, тој може да се сведе на систем со 2 тела, ако секундарното тело остане надвор од сферата на влијание на другите тела и остане во сферата на влијание на примарното тело.

## Поврзано

* Тежиште
* Двојна планета
* Главно тело
* Вештачки сателит
* Проблем на две тела
* Проблем на три тела
* Проблем на N-тела

## Наводи

Категорија:Астродинамика
Категорија:Орбити
Категорија:Физички предмети
Категорија:Никулци за астрофизика
Топлинска временска скала

Во астрофизиката, **топлинска временска скала** или **Келвин-Хелмхолцова временска скала** е приближното време кое и е потребно на ѕвездата да ја израчи својата вкупна кинетичка енергија со нејзината моментална стапка на сјајност. Заедно со јадрената временска скала и динамичката временска скала, користена е за да се процени колку долго  една ѕвезда ќе остане во одредена фаза од нејзиниот живот и нејзиниот животен век доколку се исполнети хипотетичките услови. Во реалноста, животниот век на ѕвездата е поголем од она што се проценува со топлинската временска скала, бидејќи како што едно гориво се намалува, друго ќе го заземе неговото место - согорувањето на водородот преминува во согорување на хелиум, а потоа во согорување на јаглерод.

## Ѕвездена астрофизика
Големината на ѕвездата како и нејзината излезна енергија генерално го одредуваат топлинскиот животен век на ѕвездата бидејќи мерењето е независно од видот на горивото што вообичаено се наоѓа во нејзиниот центар. Навистина, топлинската временска скала претпоставува дека воопшто нема гориво внатре во ѕвездата и едноставно го предвидува времето кое би било потребно за настанатата промена во излезната енергија да стигне до површината на ѕвездата и да стане визуелно видлива за надворешниот набљудувач. \tau_\text{th} = \frac{\mbox{total kinetic energy}}{\mbox{rate of energy loss}} \approx \cfrac{GM^2}{2RL}каде што  е гравитациска константа,  е масата на ѕвездата,  е радиусот на ѕвездата и  е сјајноста на ѕвездата. На пример, топлинската временска скала на Сонцето е приближно 15,7 милиони години.

## Наводи

Категорија:Ѕвездена астрономија
Категорија:Временски размери
Категорија:Никулци за астрофизика
Документ за кориснички барања

**Документ за кориснички барања** или **спецификации за кориснички барања** ― документ кој обично се користи во софтверското инженерство кој одредува што корисникот очекува програмската опрема да може да направи.

Штом бараните информации целосно се соберат, тие се документираат во документот за кориснички барања, што има за цел да наведе точно што програмската опрема мора да прави и станува дел од договорот. Клиентот не може да бара особини што не се во специфицирани во документот, додека развивачот не може да тврди дека производот е готов ако не исполнува ставка од истиот.

Тој може да се користи како водич за планирање на трошоците, распоредите, целите, тестирањето итн. Експлицитната природа на документот им овозможува на клиентите да го покажат на различни акционери за да бидат сигурни дека се опишани сите потребни одлики.

Формулирањето на УРД бара преговори за да се утврди што е технички и економски изводливо. Подготовката на УРД е една од оние вештини што се наоѓаат помеѓу науката и уметноста, барајќи и софтверски технички вештини и интерперсонални вештини.

## Употреба во фармацевтската индустрија
Спецификациите за корисничките барања се важни во фармацевтската индустрија за регулирачки и деловни целиhttps://www.systemvalidation.me/s/stories/user-requirement-specifications . Спецификациите поддржуват регулаторни и деловни размислувања за постапки, опрема и системи. На пример, деловно размислување може да биде отпечатокот од ногата на опремата пред инсталацијата за да се осигура дека има доволно простор. Слично на тоа, регулаторно размислување може да биде способноста на системот да обезбеди ревизорска трага за да се осигура дека системот ги исполнува регулаторните барања.

### Замки при пишување на спецификациите
Вообичаено, кога компаниите купуваат системи, постапки и опрема - не се зема предвид сè. УРС гарантира дека сè е земено предвид и добавувачот ги обезбедува компонентите, одликите и дизајнот кои се потребни за да се задоволат потребите на претпријатието. Со разгледување повеќе и имајќи ги потребните компоненти, одлики и дизајн, системот, постапката или опремата може да се усогласат со интересите на претпријатието и лесно да се интегрираат.

## Наводи

Категорија:Барања за програмска опрема
Категорија:Никулци за инженерство на програмска опрема
Радијан во секунда

**Радијан во секунда** (симбол: **rad⋅s <sup>−1</sup>** или **rad/s**) ― единицата за аголна брзина во Меѓународниот систем на единици (SI). Радијанот во секунда е исто така SI единица за аголна фреквенција (симбол *ω*, омега). Радијанот во секунда се дефинира како аголна честота што резултира со зголемување на аголното поместување за еден радијан секоја секунда.

## Врска со други единици
Фреквенција од еден херц (1&nbsp;Hz), или еден циклус во секунда (1&nbsp;cps), одговара на аголна честота од 2π радијани во секунда. Тоа е затоа што еден циклус на ротација одговара на аголна ротација од 2π радијани.

Бидејќи радијанот е бездимензионална единица во SI, радијанот во секунда е димензионално еквивалентен на херцот - и двете може да се изразат како реципрочни секунди, s −1. Значи, неопходен е контекст за да се специфицира каков вид на количество се изразува, аголна честота или обична честота.

Еден радијан во секунда одговара и на околу 9,55 вртежи во минута. Може да се дефинираат и *степени во секунда*, врз основа на степенот на лакот.

## Кохерентни единици
Употребата на единицата радијан во секунда е во пресметката на моќноста што ја пренесува вратилото. Во Меѓународниот систем на количества (SI) и Меѓународниот систем на единици, широко користен во физиката и инженерството, моќноста *p* е еднаква на аголната брзина *ω* помножена со моментот на сила *τ* што се применува на вратилото:  . Кога се користат кохерентни единици за овие големини, кои се соодветно вати, радијан во секунда и њутнметар, а со тоа и , не е потребен нумерички фактор при извршувањето на нумеричката пресметка. Кога единиците не се кохерентни (на пр. коњски сили, вртење/мин и фунта-фут), претежно ќе биде неопходен дополнителен фактор.

## Поврзано

* Циклус во секунда
* Нормализирана фреквенција (обработка на дигитален сигнал)
* Аголна брзина
* Просторна честота

## Наводи

Категорија:Изведени SI-единици
Категорија:Единици за аголна брзина
Категорија:Никулци за физика
Разделување на фреквенција

**Разделување на фреквенција** или **честотно разделување** во астрофизиката е поим кој е користен во хелиосеизмологијата и астеросеизмологијата. Тоа се однесува на разликата во честоти помеѓу два соседни јазли на една осцилација, со ист аголен степен (l), но различен радијален редослед (n).

За ѕвезда слична на Сонцето, честотата може дополнително да биде опишана со користење на „големото честотно растојание“ помеѓу јазли од различен радијален ред (136 μHz на Сонцето) и „малото честотно растојание“ помеѓу режимите на парен и непарен аголен степен во истиот радијален редослед (9,0 μHz на Сонцето). Периодот што одговара на големото честотно растојание може да се покаже дека е приближно ист како времето потребно за звучниот бран да патува до средиштето на Сонцето и да се врати, потврдувајќи ја светската природа на видените осцилации.

Со понатамошно раздвојување на честотата, вртежното разделување може да се види во сончеви податоци со висока резолуција помеѓу јазли со ист аголен степен, но различен азимутален редослед (m). Ова ги дава информациите

## Наводи

Категорија:Астрофизика
Категорија:Сеизмолошко мерење
Категорија:Никулци за сеизмологија
Категорија:Никулци за астрофизика
Рејлиев закон

**Рејлиев закон** ― го опишува однесувањето на феромагнетните материјали на ниски полиња.

Феромагнетните материјали се состојат од магнетни домени. Кога се применува мало надворешно поле H, домените напоредни со надворешното поле почнуваат да растат. Во овој регион, ѕидовите на доменот се движат. Тие се попречени од материјални дефекти. Лорд Рејли прв го истражувал ова и ја пресметал магнетизацијата M како линеарен и квадратен член во полето:

: M = \chi_0 H + \alpha_R \mu_0 H^2.

каде, со \chi_0 е означена почетната магнетна чувствителност, опишувајќи го реверзибилниот дел од вртењето на магнетизацијата. Рејлиевата константа \alpha_R ги опишува неповратните скокови на Бархаузен.

Рејлиевиот закон е изведен теориски од страна на Луј Неел.

Истиот закон ја опишува поларизацијата и директниот и обратниот пиезоелектричен одговор на некои фероелектрични и фероелектрични- фероеластични материјали. Заедничка карактеристика за феромагнетните, фероелектричните и фероеластичните материјали (т.е. фероични материјали) се домени чии граници (ѕидови на доменот) може да се поместуваат со магнетни, електрични или механички полиња.

## Наводи

* 
* 
Категорија:Феромагнетизам
Категорија:Никулци за електромагнетизам